ucs.ee > Põnevamad tööd > deCuba, pihuarvutid
|Näide Palanga restorani deCuba kantavatest kassaterminalidest.|
Näide on valitud hea fotomaterjali tõttu. Meil on ka Eestis üks suur klient, kes kasutab väga edukalt
6 kantavat terminali koostöös KDS köögiekraani süsteemiga ja suvest 2012 kolm klienti, kes
kasutavad meie tarkvara iPad või iPodi peal, aga me pole neid veel ülesse pildistanud.
Helistage-mailige ja me viime Teid neid vaatama.
Lühidalt ja inglise k. on iPodi kassadest siin http://www.rkeeper.com/index/cont.news/15
lisame varsti asjaliku ülevaate ja screenshotid ka oma lehele, näidised on Tallinnas.
Seniks selline lühiinfo. Te võite osta või rentida iPodi või iPadi kassalitsentse, need aktiveeritakse
Teie serveris, litsentside arv tähendab kui mitu seadet võib paralleelselt Teie restoranis töötada.
Tarkvara võite Te kasvõi kohe app.storest allatõmmata ja installida ükskõik mitmesse seadmesse,
töötada saavad neist korraga litsentsile vastav arv.
Näiteks Te hangite 3 litsentsi, kuid installeerite tarkvara mooduli 6 kelneri-ettekandja iPodi, iPadi
või iPhone, kuna nad töötavad vahetustega. Kes tuli tööle esimesena ja sisse logis, see ka töötab.
Sellise mobiilkassaga saab sisestada-, saata-, muuta tellimusi, saada tagasisidet köögiekraanilt kui
tellimus valmis, saab arveid jagada, tellimusi lauast lauda saata, tšekke trükkida.
Kokkuvõtvalt on võimalik töötada ka ilma "suure" kassata. Kontoris on server, milles koostatakse
menüüd ja pannakse paika töötajate õigused (igale töötajale saab määrata 256 õiguse hulgast oma rolli),
mobiilkassad teevad oma tehingud otse serveris, üle wi-fi, vastavalt vajadusele on süsteemis veel
köögiekraan(id), tšekiprinterid on ühendatud kohalikku võrku ja asuvad üle saali, näiteks üks on baariletil,
teine on poolel teel kööki, kolmas on välisukse juures. Kui võrgujuhtmete vedamine on tülikas saab valida
ka wi-fi printereid.
deCuba on Palanga (randa viiva) peatänava ääres asuv suure ja põneva suveaiaga restoran.
R-Keeperit on nad kasutanud aastaid, aga kuna nende suveaed mahutab kuni 600
külastajat lihtsustab kasutusele võetud pihuarvutite süsteem nende töökorraldust oluliselt.
Pihuarvutile paigaldatud R-Keeper töötab nagu suure kassa R-Keeper. Kui suurde kassasse logib
teenindaja sisse tavaliselt magnetkaardiga, siis pihuarvutisse numbri koodiga. Salvestatud tellimused
trükitakse kohe nii kööki kui määratud baaridesse. Iga pihuarvuti jaoks saab teha eraldi trükkimise
skeemi, pihuarvuti nr.1 trükib külmad joogid baari number 1, pihuarvuti nr 2 aga baari number 2 jne.
Selliselt häälestatud süsteemi korral ei pea kaugema teeninduspiirkonna ettekandja enam nii palju jooksma. Pihuarvuti saadab ja võtab infot vastu üle wi-fi, üks teenindaja jõuab tegeleda palju suurema hulga klientidega. Eriti kui köögist-baarist toovad tellitu lauda ja koristavad teised teenindajad – ka pihuarvuti kasutab graafilist laudade plaani, istekohtadele saab anda hüüdnimesid (köögist valmis rooga
vastuvõttes on sedelil “Armeenia šaslõkk”, laud 35, “pikk” e pikka kasvu isik)
Pihuarvutiga saab edastada tellimusi, erisoove (kahele taldrikule, ilma sibulata) ja muudki infot.
"tooge lastetool, vaas, 4 veiniklaasi, kutsuge turvamees jne"
Arve maksmine. Eeltšekki võib näidata otse pihuarvuti ekraanilt või siis saata trükkimiskäsk
lähimasse printerisse (printer võib omaette ehk ilma kassata võrgus olla, saadaval on ka wi-fi
kaardiga tšekiprinterid, mis on veelgi mugavamad).
Sularaha makse sisestamisel trükitakse tšekk automaatselt, klient otsustab kas ta ootab tšeki
äratoomist või saab ilma selleta hakkama.
Makse võib töötada ka nii, et maksmise soov saadetakse kassiirile, kes tuleb laua juurde ja arveldab,
see võtab muidugi kauem aega, aga annab Teile parema kontrolli sularaha üle.
Kaardimaksed. R-Keeper7-el on liides wi-fi võrgus töötava kaarditerminaliga.
See terminal võib rippuda ettekandja vööl või asuda teeninduspiirkonna kummuti sahtlis aga
töötab ta nii - pangaterminali sisestatakse laua number, terminal võtab üle wi-fi kassasüsteemist
summa ja teostab makse. Terminal trükib panga kinnituse makse teostamisest, kassatšekk
trükitakse kas automaatselt eemal asuvas printeris või see jääb sinna ootele.
Ettekandja saab töötada ja oma tellimusi hallata nii suures kassas kui pihuarvutis. Kui tal on
kaardimaksega lõpetatud tellimus, siis suurde kassasse logides on tal valik "trükkida kassatšekk"
või "sulgeda laud ilma trükkimata"
Kirjeldatud tarkvaralahendus töötab meie pihuarvutite peal, lisaks ka iPodil ja iPadil.